Bratislavský lesný park

Bratislavský lesný park je komplex prevažne listnatých lesov plniaci prevažne rekreačné funkcie v Bratislave v správe Mestských lesov. Na jeho územie zasahujú chránené krajinné oblasti Malé Karpaty a Záhorie, s mnohými prírodnými rezerváciami, chránenými areálmi a prírodnými pamiatkami. Podľa súčasného stavu park zasahuje do katastrálneho územia Dúbravky, Karlovej Vsi, Záhorskej Bystrice, Vinohradov, Starého Mesta a Rače. Pred presným vymedzením jeho hraníc v roku 2006 (27 303 479 štvorcových metrov) sa do parku zaraďovali aj Dunajské luhy. Medzi hlavné strediská Bratislavského lesného parku patrí Železná studienka a Koliba, ktoré sú prepojené sedačkovou lanovkou na Kamzík. Pozri aj Zoznam vrcholov v Bratislave Iné projekty Commons ponúka multimediálne súbory na tému Bratislavský lesný park